AaB er ifølge BT i forhandlinger med Thomas Enevoldsen. Forhandlingerne skulle være så vidt, at Enevoldsens Mechelen og AaB kun mangler at nå frem til, hvordan aftalen skal skrues sammen. Ifølge BT's oplysninger skulle AaB være interesseret i at indgå en lejeaftale med Enevoldsen, som vil betyde, at klubben ikke skal betale transfer, men i stedet kan nøjes med at kompensere den belgiske klub for en del af Enevoldsens løn. - Jeg ved der er interesse fra flere steder, og så er det egentlig op til Mechelen at blive enig med en klub. Men jeg vil da ikke lægge skjul på, at jeg rigtig gerne vil tilbage til AaB. Jeg har hele tiden sagt, at jeg en dag ville komme tilbage til den klub, der har betydet så meget for mig. Men nu må vi se, hvad der sker, og hvad det hele ender med, siger Thomas Enevoldsen til BT. Læs BT's artikel her

Referat:
Ifølge BT er den tidligere AaB profil på vej hjem til AaB.